KLUBI 700
Näemme pian historiaan suuresti vaikuttaneen ihmisen tarinan.
Yhden ihmisen vaikutus voi olla valtava.
Hänen nimensä oli Eliezer Ben-Jehuda.
Hänen mukaansa on nimetty katu.
Minulla on ollut kunnia tavata hänen poikaansa Ehud Jehuda.
Hän oli silloin jo vanha mies.
Hän vahvisti, että hänen isänsä oli kuullut äänen ja nähnyt valon.
Erittäin koskettava tarina Israelin valtion alkuajoilta.
Jumala antoi heille, kuten Sanassa oli luvannut, puhtaan kielen.
Jos ei tunne Israelin historiaa, ei ehkä tiedä, -
ettei hepreankieli Israelin virallisena kielenä ollut itsestäänselvyys.
1900-luvun alussa pyhän kielen puhumista arkena -
pidettiin Jumalan pilkkana.
Euroopasta tulleet juutalaiset halusivat puhua omilla kielillään.
Jopa Theodor Herzl visioi tulevan juutalaisvaltion kieleksi saksaa.
Yksi mies otti elämäntehtäväkseen hepreankielen palauttamisen, -
Jumalalta saamansa kutsun mukaan.
Silloin minä muutan puhtaiksi kansain huulet, niin että ne kaikki rukoilevat -
Herran nimeä, palvelevat häntä yksimielisesti. (Sefanja 3:9)
Vuonna 1875 eräs juutalaisnuorukainen näki yöllä näyn.
Yhtäkkiä, kuin salaman iskusta, häikäisevä valo säteili silmieni edessä.
Siirryin hengessäni paikkaan, -
jossa Israelin lapset menivät Jordanin yli Luvattuun maahan.
Joku lausui kovaan ääneen:
Kansan paluu kieleen ja maahan.
Hän sanoo: "Siitä hetkestä eteenpäin -
tuo ääni soi korvissani."
Ajattelen sen tarkoittavan, että Jumala kutsui hänet -
rohkaisemaan muitakin juutalaisia palaamaan Luvattuun maahan.
Eliezer Ben-Jehuda syntyi Valko-Venäjällä vuonna 1858.
Heprean kieli viehätti häntä jo varhain, -
ja hän alkoi tutkia Raamattua kolmevuotiaana.
Vanhemmat toivoivat hänestä rabbia, -
joten he lähettivät hänet jeshiva-kouluun.
Hän oli ehdottomasti jumalaapelkääväinen, uskova mies.
Mutta hän ei ollut synagogajuutalainen.
Lukion jälkeen Ben-Jehuda ilmoitti äidilleen: -
hänestä tulisi lääkäri, ei rabbi.
Hän lähti lukemaan lääketiedettä, juutalaisten historiaa ja filosofiaa.
Hän tutustui liikkeeseen, jota myöhemmin kutsuttiin sionismiksi.
Sionismia ei ollut vielä silloin.
Kuluisi vielä 20 vuotta, ennen kuin Herzl kirjoittaisi Juutalaisvaltion.
Mutta Eliezer oli siellä.
Ja Eliezer ajoi juutalaisvaltion perustamista.
"Palataan sinne takaisin. Perustetaan oma valtio maahan.
Herätetään uudelleen henkiin heprea, kieli, jolla Jumala puhui meille.
Sitten otamme takaisin paikkamme maailmanjärjestyksessä."
Ben-Jehudan unelma lääkärinurasta murskautui -
hänen sairastuttuaan tuberkuloosiin.
Ben-Jehuda meni klinikalle, -
ja siellä lääkärit tutkivat hänet ja kertoivat hänelle, että -
hän on tuhon oma. Hän ei näkisi seuraavaa syntymäpäiväänsä.
"Sinun on parasta tehdä sovinto maailman kanssa. Et elä pitkään."
Kuoleman kanssa vastakkain hän muisti vuosien takaisen näyn, -
jossa Jumala kutsui häntä Luvattuun maahan.
Silloin hän teki päätöksen ja näki ilmeisesti kirjoituksen seinällä.
"Jumala ei halua minun olevan Pariisissa. Hän haluaa minun olevan -
se, mitä Hän minulle näytti."
Ennen lähtöään hän kertoi uutiset kihlatulleen Devoralle, -
joka asui yhä Venäjällä.
Hän ei kirjoittanut tälle suoraan vaan hänen isälleen.
Hän sanoi: "Kirjoitan Teille, jotta kertoisitte uutisen tyttärellenne.
Minulla on tauti, joka on kuolemaksi, -
enkä pysty solmimaan avioliittoa."
Devora ei suostunut torjuttavaksi. Hän seurasi miestä Jerusalemiin.
He menivät naimisiin. He tulivat Israeliin yhdessä.
Eliezer Ben-Jehuda vakuutti syntyneensä uudesti Jerusalemissa.
Palestiina 1881 ei vastannut mielikuvia Luvatusta maasta.
Jerusalem ja koko Israelin maa -
oli autiona.
Se oli ihmisten ja luonnon hylkäämä.
Kun Eliezer palasi, hän sanoi: "Meidän pitää tuoda Jumala takaisin maahan."
Maa oli autio ja kansa jakautunut.
Ennen kuin hän alkoi puhua hepreaa Jerusalemissa, -
Puolasta tulleet olivat tekemisissä vain Puolasta tulleiden kanssa, -
koska he puhuivat samaa kieltä.
Samoin Romaniasta tulleet vain muiden Romaniasta tulleiden kanssa.
Kansan yhdistämiseksi Ben-Jehuda alkoi julkaista -
kokonaan hepreankielistä sanomalehteä.
Hepreassa ei ollut edes sanaa sanomalehdelle -
tai sanakirjalle, jonka hän kokosi myöhemmin.
Ben-Jehuda johti uusia sanoja itse muinaisista heprean, kanaanin -
ja arabian kielten juurisanoista.
Muinaisen heprean sanasta "et", aika, -
tuli sana "iton", sanomalehti, -
sillä sanomalehti on tiiviisti kiinni ajassa.
Sanakirja on sanojen kokoelma.
Hepreassa "sana" on "mila". "Sanakirjasta" tuli "milon".
Hän kirjoitti sanomalehteen uutisjuttuja.
"Jerusalemissa oli suuri tulipalo."
Ihmiset eivät tienneet sanaa "tulipalo".
Hän lisäsi sanomalehden takasivulle pienen sanalistan.
Hän sanoi ihmisille, että kukin sana on listassa vain kerran.
"Ellette muista sanoja, leikatkaa lista irti ja säilyttäkää se."
Lukijat alkoivat pian pyytää kokonaista sanakirjaa, -
joten Ben-Jehuda alkoi koota sitä.
Hän haki usein innoitusta Raamatusta luodessaan uusia sanoja.
Yksi esimerkki on sana ”pistooli”.
Hän yritti löytää juuria vanhoista sanoista.
Hesekielin kirjassa on sana, joka tarkoittaa tietynlaisia kiviä.
Teksti kutsuu niitä nimellä "avnei ekdach".
Ei kerrota, mikä on "ekdach".
Tunnemme nuorukaisen, joka pystyi ihmeisiin lingollaan -
ja parilla kunnon kivellä.
Eliezer mietti asiaa. "Hmm... Nuo kivet tekivät reiän Goljatin päähän.
Ehkä se oli avnei ekdach."
Nykyajan pistooli voi repiä jonkun päähän ammottavan reiän.
Se hiljentää tahtia, niin kuin Goljatinkin tapauksessa.
Ben-Jehuda päätti alkaa kutsua pistoolia ekdachiksi. Se on yhä se.
Oliko Raamatun aikoihin pistooleja? Ei ollut.
Mutta sana sopii.
Ben-Jehuda perusti avukseen erikoisalojen työryhmän.
Hän kutsui mukaan ihmisiä, jotka kertoivat, mitä sanoja tarvitaan.
Esimerkiksi lääkäri pyysi: "Tarvitsemme sanan ruiskulle.
Tarvitsemme sanan haavan sitomiselle."
Ben-Jehudalla oli tiukka sääntö perheelle ja ystäville: -
vain heprea kelpasi. Vaimolle se oli haaste.
Hän näet osasi venäjää, ranskaa ja saksaa mutta ei juurikaan hepreaa.
Hän sanoi vaimolle: "Ellei kukaan halua puhua kanssasi hepreaa, -
olet ilman ystäviä. Olen pahoillani."
Sääntöä joutui noudattamaan myös hänen poikansa, -
Ben-Tsion, Siionin poika.
Häntä pidettiin vauvana kotona, ettei hän saisi vaikutteita muista kielistä.
Poika oli miltei kolmen eikä puhunut sanaakaan.
Kaikki kuiskailivat heidän selkänsä takana -
sen johtuvan siitä, että pojalle puhuttiin vain hepreaa.
"Pojasta varttuu idiootti."
Juorut kirpaisivat enemmän äitiä kuin aviomiestä.
Kun äiti oli lapsen kanssa kerran kahdestaan kotona, -
poika itki. Äiti yritti lohduttaa poikaansa.
Äiti alkoi laulaa pojalle tuutulaulua, jota hänen oma äitinsä oli laulanut.
Se oli venäjänkielinen tuutulaulu.
Samassa Ben-Jehuda astui huoneeseen.
Hän nosti asiasta metakan.
"Mitä teet? Pilaat kaiken!
Olen tehnyt todella paljon töitä asian eteen!"
Mies huusi vaimolle.
Yhtäkkiä lapsi avasi suunsa ja sanoi: -
"Riittää jo, isä! Dai, Abba, dai!"
Hepreassa "dai" tarkoittaa "lopeta", "riittää".
Devora ja Eliezer menivät sanattomiksi. "Poika puhuu!"
Joitakin vuosia myöhemmin Ben-Jehudan perhe koki tragedian.
Devorakin sairastui tuberkuloosiin, ja kahden vuoden kuluttua hän kuoli.
Ben-Jehuda poti valtavaa syyllisyyttä.
Ja kolme kuukautta Devoran kuolemasta -
kolme heidän viidestä lapsestaan kuoli myös.
Ei tuberkuloosiin vaan flunssaepidemiaan.
Ennen kuolemaansa Devora kirjoitti pikkusiskolleen Chemdalle, -
joka asui vielä Venäjällä.
Hän sanoi: "Olen poissa pian. Sitten tulee sinun vuorosi."
Sitten hän kirjoitti: -
"Jos haluat olla prinsessa, -
tule Jerusalemiin ja mene naimisiin Eliezerini kanssa."
Chemda noudatti sisarensa ohjetta ja kirjoitti Eliezerille.
Eliezer ei suostunut avioon. Hän pelkäsi tartuttavansa Chemdankin.
Mutta tämä oli siskonsa tavoin järkähtämätön.
Hän pakotti Eliezerin ottamaan hänet vaimokseen.
Hän asui Eliezerin kanssa 30 vuotta.
Hän sai Eliezerin kanssa kuusi lasta. Heistä kolme kuoli.
Hän kasvatti sisarensa kaksi eloonjäänyttä lasta.
Ja hän oli isoäitini.
Ensimmäinen vaimo oli nuoruudenrakkaus.
Hän ihaili ja rakasti myös toista vaimoaan.
Toinen liitto ei ollut mikään suuri romanttinen rakkausjuttu.
Toinen vaimo oli Eliezerin apu.
Jos hän olisi jatkanut samaan tapaan kuin ensimmäisessä liitossa, -
työ ei luultavasti olisi valmistunut ja koko juttu olisi surkastunut kokoon.
Jumala oli valmistellut tämän naisen hänen työparikseen.
Kun Chemda Ben-Jehuda tuli ja näki hänen muistiinpanonsa, hän kysyi: -
"Mistä tiedät, missä sanat ovat? Miten aiot panna ne aakkosjärjestykseen?"
Eliezer kysyi: "Mitä ajattelit suuressa viisaudessasi?"
Chemda vastasi: "Kortistokortteja. Kirjoita joka sana kortistokortille.
Alef-sanat tähän. Bet-sanat tähän. Gimel-sanat tähän...
Siitä kootaan sanakirja."
Aineiston kasvaessa Jerusalemin ortodoksijuutalaiset -
alkoivat vastustaa työtä. He nimittivät Ben-Jehudaa harhaoppiseksi.
He pitivät hepreaa pyhänä kielenä: Sitä ei tulisi käyttää -
"turhanaikaiseen höpötykseen", he sanoivat.
Monet sionistitkin vieroksuivat häntä.
Liikkeen johtaja Theodor Herzl oli Wienistä.
Hän visioi tulevan juutalaisvaltion kieleksi saksaa.
Kierrellessään Palestiinaa 1889 Herzl soi Ben-Jehudalle vain viisi minuuttia.
Herzl kirjasi päiväkirjaansa:
Tapasin nuoren fanaatikon, joka yritti vakuuttaa minut siitä, -
että liikkeemme täytyy omaksua heprea kansalliseksi kieleksemme.
Koko ajatus on tietysti naurettava!"
Mutta Ben-Jehuda jatkoi työtään päättäväisesti.
Kahden vuosikymmenen ajan hän työskenteli sanakirjan parissa, -
joskus 17 tuntia päivässä.
Jerusalemin juutalaisista enemmistö puhui nyt hepreaa.
Vuonna 1921 siitä tuli brittien hallinnoiman Palestiinan -
virallinen kieli englannin ja arabian rinnalle.
Työ oli kuitenkin rasittanut Ben-Jehudan terveyttä.
Eliezer Ben-Jehuda kuoli joulukuussa hanukan toisena yönä.
Isoäitini oli kutsunut vieraita.
Hänellä oli aina ystäviä käymässä. Eliezer seurusteli heidän kanssaan.
Sitten hän poistui pahoitellen ja meni työhuoneeseensa.
Hän työskenteli hetken ja kävi sitten makuulle -
eikä enää herännyt.
Kun vieraat lähtivät, Chemda tuli huoneeseen ja näki miehen makuulla.
Hän alkoi puhua. Mies ei vastannut.
Hänen sielunsa palasi Jumalan luo vaivaiset 40 vuotta sen jälkeen, -
kun hänelle oli sanottu, ettei hänellä ole tulevaisuutta.
30 000 ihmistä seurasi hautajaissaattuetta -
Vanhastakaupungista Öljymäelle, jonne hänet haudattiin.
Yksi Jerusalemin vilkkaimmista kaduista -
on nimetty hänen mukaansa kunnianosoituksena miehelle, -
joka palautti juutalaiskansalle sen oman kielen.
Joku on sanonut: "Ennen Ben-Jehudaa -
juutalaiset saattoivat puhua hepreaa. Hänen jälkeensä he puhuivat."
Kuvittele, jos Eliezer Ben-Jehudaa ei olisi ollut ja jos vuonna 1948 -
Israelissa asuvat juutalaiset olisivat puhuneet 70:stä 80:een eri kieltä, -
siitä ei olisi tullut mitään.
Kieli oli ehdottomasti osa uudelleen syntymistä.
Se oli välttämätöntä, niin kuin hengittäminen selviytymiselle.
Ben-Jehuda on mies, jonka Jumala asetti mahdollistamaan sen.
Mm. Eliezer Ben-Jehudan elämästä kerrotaan -
"Unelma Pyhästä maasta" sarjassa.
Ben-Jehuda oli väsymätön.
Hän työskenteli käsittääkseni seisoen.
Hän saattoi seistä 17-18 tuntia päivässä.
Sanakirjasta tuli mittava.
Uskomatonta!
Sanojen jäsentelyyn hän käytti kolmea eri kieltä. Muinaista kieltä.
Kysyin hänen pojalta Ehudilta tästä valon näkemisestä ja hän vastasi -
"Kyllä hän näki valon ja kuuli äänen."
Raamatussa sanotaan "Silloin minä muutan puhtaiksi kansain huulet".
Tarkoittaen puhdasta kieltä. Se yksi Raamatun lupauksista.
Jumala käyttää ihmisiä saattaakseen lupauksensa toteen.
Tarvitaan jotain erityisen vaikuttavaa, kuten valon näkeminen, -
että kestää ihmisten pilkan ja arvostelun.
Se oli käsittämätöntä, mutta hän ei lopettanut.
Hän jatkoi pakkomielteisesti päivästä toiseen, -
kunnes hän sai työn valmiiksi Jumalan kutsun mukaisesti.
Vastaamme pian kysymyksiinne. Darla kirjoittaa: -
"Sukulaistyttö näkee ja puhuu pojalle, jota muut eivät näe. Onko se enkeli?"
Vastaamme tähän pian.
Menkää siis ja tehkää kaikki kansat minun opetuslapsikseni ...
Alussa loi Jumala taivaan ja maan.
Ja kaikki oli hyvin. Jumala loi meidät yhteyteensä.
Elämään yhdessä perheenä.
Hän rakastaa jokaista kansaa, heimoa ja ihmistä.
Käännyimme Hänen luotaan. Syntimme erottaa meidät Hänestä.
Hän ei ole unohtanut meitä. Jeesus tuli taivaasta luoksemme.
Hänet ristiinnaulittiin syntiemme vuoksi.
Hän nousi kuolleista ja elää tänään.
Jeesus palaa takaisin. Sitä me odotamme.
Siihen saakka jaamme Jumalan rakkautta englanniksi, -
saksaksi, portugaliksi, jaavan kielellä.
Jotta jokainen voisi oppia tuntemaan Jeesuksen.
Tämä on tehtävämme - intomme - tulevaisuutemme.
CBN 50 VUOTTA
Kuvittele, että olisi pakko puurtaa pelolla kaiken päivää sokeana.
Se oli seuraavan tarinan miehen tilanne -
ennen kun hän sai avun CBN:ltä.
Pohjois-Intian rehevät pellot tarjoavat yltäkylläisen elämän.
Siellä Gurjant työskenteli kunnes hän sokeutui kaihin vuoksi.
En ole nähnyt mitään enää kahteen kuukauteen.
Kaksi vuotta sitten näköni alkoi heiketä.
En ymmärtänyt mistä oli kyse.
Vaimo yritti parhaansa elättääkseen perheen.
Vaimoni saa palkkaa perunoiden ja porkkanoiden nostamisesta -
vain 1,5 dollaria päivässä.
He kuulivat kylää tulevasta silmäklinikasta.
CBN oli mukana kun liki 200 ihmisen silmät tutkittiin.
Lääkäri kertoi Gurjantille, että saisi kaihileikkauksen ilmaiseksi.
Hän pääsi samana päivänä usean muun kanssa sairaalaan.
Saimme parhaan mahdollisen hoidon. Leikkaus onnistui hyvin.
Meistä pidettiin hyvää huolta.
Onnistuneen leikkauksen jälkeen hänen näkökykynsä palautui täysin.
Nyt voin tehdä työtä. Minulla ei ole kipuja tai muita ongelmia.
Voin elättää lapseni. Olen hyvin onnellinen.
Sain leikkauksen myötä uutta elinvoimaa.
Kun sain näkökykyni, itsearvostuksen kasvoi. Kiitos CBN.
Juttelimme juuri kuinka tärkeää terveys on.
Kun voi elättää perheensä, tehdä työtä, elää, omata toivoa.
Monet elävät äärimmäisessä köyhyydessä.
Heidän vaivansa olisivat hoidettavissa, mutta heillä ei ole hoitoihin varaa.
Tarjoamme hoitoa niille, joille eivät sitä muuten saisi.
CBN:n partnerina olet mukana auttamassa joka päivä. Soita meille.
On kysymysten aika.
Darla kertoo: "Sukulaistyttöni on hyvin älykäs.
4-vuotiaana hän alkoi jutella pienelle pojalle, jota muut eivät nähneet.
Kuulin veljentyttäreltä, että lapsi aikoo kirjoittaa kirjan -
kokemuksestaan ja enkeleistä.
Uskon enkeleihin, mutta haluaisin tästä toisen mielipiteen.
Kuinka minun tulisi suhtautua tähän heille tärkeään asiaa? "
Vastaavista tapauksista on tehty TV-ohjelmiakin.
Minä en kuitenkaan tiedä, että Raamatussa kerrottaisiin -
pienistä tytöistä, jotka ilmestyvät juttelemaan pikkutytöille.
Se on pieni poika. - Ihan sama.
Minusta se on demonista. Paholainen esiintyy valon enkelinä.
Uskon, että ne ovat eksyttäviä henkiä.
Kyse on siitä, mitä nämä lapset puhuvat ja mistä he saavat tietonsa.
Kyseinen lapsi on ilmeisen lahjakas ja älykäs.
Asiat saattavat olla hänen mielikuvituksensa tuotetta.
En halua loukata kenenkään uskoa sanomalla, että kyse on paholaisesta.
Minä uskon enkeleihin. Enkeleitä on aivan varmasti, -
mutta meidän on oltava tässä asiassa varovaisia.
Paavali sanoi "...vaikka enkeli taivaasta julistaisi teille -
evankeliumia, joka on vastoin sitä, minkä me olemme teille julistaneet,
hän olkoon kirottu."
On siis selvitettävä, onko sanoma Jumalan sanan mukaista.
Victoria: "Olen ollut naimisissa 20 vuotta.
Mieheni pornoriippuvuus selvisi minulle vasta avioiduttuamme.
Hän on ollut uskoton ja syyttää siitä minua.
Hän katsoo pornoa tunteja joka päivä.
Aiemmin hän katsoi pornoa vain minun poissa ollessani.
Nykyään hän lukkiutuu katsomaan pornoa tunneiksi vaikka olen kotona.
Riippuvuus etäännyttää hänet perheestä eikä hän suostu terapiaan.
Tämä on minulle henkisesti raskasta.
Pitäisikö minun vielä yrittää jatkaa tässä liitossa? - Ehdottomasti ei.
Pornoriippuvuus on verrattavissa aviorikokseen.
Hänellä on ollut useampia syrjähyppyjä.
Minusta sinun tulisi erota hänestä.
Toivot hänen tekevän parannuksen. Jumalakin toivoo sitä.
Ei voi sanoa, että joku olisi menetetty tapaus, Jumala tekee ihmeitä.
Rukoile ihmettä.
Välillänne on ollut joskus rakkautta, -
mutta miehesi tarvitsee vapautusta tuosta pakkomielteestään.
Pornoriippuvuus saattaa olla vahvempi kuin huumeriippuvuus.
Tässä tilanteessa sinun tuli minun mielestä erota miehestäsi.
Sinulla on raamatulliset perusteet erolle.
Patrick: "Uudestisynnyin 13-vuotiaana.
Epävarmuus seksuaalisesta suuntautumisesta -
ajoi minut epäilemään pelastustani. Luin pelastusrukouksen yli 500 kertaa.
Olenko koskaan ollut pelastunut? Olenko jäänyt armosta osattomaksi?
Raamattu kertoo, mistä tietää uudestisyntyneensä.
Rakastatko ihmisiä? Rakastatko Jumalaa?
Haluatko seurata Häntä? Janoatko Hänen puoleensa?
Haluatko lukea Sanaa?
Kääntyminen pelastukseen 500 kertaa on naurettavaa.
Monet ihmiset eivät hyväksy sitä, mitä Jumala sanoo.
On uskottava Jumalaan ja Hänen Sanaansa.
"Näin tehdessäsi minä teen näin." Hänet on otettava vastaan.
En tiedä, mitä tarkoitat seksuaalisella epävarmuudella.
Oletko homoseksuaali tai suunnitteletko sukupuolen korjausta?
En tiedä mistä puhut, mutta sinulla on ollut ongelmia.
Tule Herran luo, lue Raamattua ja elä lukemasi mukaan.
Sitten kiität Herraa ja otat vastaan, mitä Hän sinulle antaa.
Lopetamme Sananlaskuihin. Sananl. 16:20 -
"Joka painaa mieleensä sanan, se löytää onnen; -
ja autuas se, joka Herraan turvaa!
Sinulla on kaikki, minkä piti tehdä sinut onnelliseksi.
Ura, perhe ja ystävät.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Marianne Tenetz ja Annukka Eskola